सामग्री: टीम के चयन से पहले कोलकाता में एक प्रतियोगिता हुई थी जिसमें वर्ष 1928 के कप्तान जयपाल सिंह को बंगाल की टीम तक से खेलने के लिए नहीं चुना गया, हाँलाकि वो उस समय कोलकाता में ही रह रहे थे और मोहन बागान हॉकी क्लब के कप्तान थे.

ध्यान चंद के अलावा वर्ष 1928 की टीम के सिर्फ़ तीन सदस्य, 1932 की टीम में जगह बना पाए. ये तीन खिलाड़ी थे - एलन, पिनीगर और हैमंड. लाल शाह बोख़ारी को इस टीम का कप्तान बनाया गया.

टाइम्स ऑफ़ इंडिया ने अपने 18 मार्च, 1932 के अंक में लिखा, ''बोख़ारी को कप्तान बनाने से कुछ निराशा हुई क्योंकि 1928 के फ़ाइनल मैच में कप्तानी कर चुके पिनीगर ये मान कर चल रहे थे कि उन्हें ही कप्तान बनाया जाएगा.''

उन्होंने ये धमकी भी दी थी कि अगर उन्हें कप्तान नहीं बनाया गया तो वो टीम के साथ लॉस-एंजिल्स नहीं जाएंगे. उनको अंतत: एक पत्रकार चार्ल्स न्यूहेम ने जाने के लिए मनाया.

समाप्त

जयपाल सिंह को टीम के बाहर रखा गया, हाँलाकि वो अपने ख़र्चे पर लॉस-एंजिल्स जाने के लिए तैयार थे. इस समय भी हमेशा की तरह फ़ेडेरेशन के पास टीम को लॉस-एंजिल्स भेजने के लिए पर्याप्त पैसे नहीं हैं.

ध्यान चंद अपनी आत्मकथा गोल में लिखते हैं कि भारतीय टीम के लिए फ़ंड जमा करने के अभियान में महात्मा गांधी को शामिल करने की असफल कोशिश की गई.

चार्ल्स न्यूहैम ने महात्मा गांधी को पत्र लिख कर कहा कि वो भारतीय हॉकी टीम के ओलंपिक जाने के लिए धन जुटाने में उनकी मदद करें.

गाँधी जी ने न्यूहैम के पत्र के जवाब में लिखा, ''आपको जान कर आश्चर्य होगा कि मुझे पता ही नहीं है कि हॉकी जैसा भी कोई खेल होता है. मैं इस बारे में निश्चियत नहीं हूँ कि आम लोगों की इस खेल में रुचि भी है या नहीं. मुझे नहीं याद पड़ता है कि मैंने कभी इंग्लैंड, दक्षिण अफ़्रीका या भारत में हॉकी का कोई मैच देखा है. मुझे दुख है कि मैं इस संबंध में आपकी कोई मदद नहीं कर सकता.''

लेकिन इसके बावजूद भारतीय हॉकी फ़ेडेरेशन के प्रमुख एफ़ हेमैन और पंकज गुप्ता के प्रयासों से इतना पैसा जोड़ लिया गया कि भारतीय टीम के अमरीका जाने का किराया निकल आए. ध्यान चंद ने इसका ज़िक्र अपनी आत्मकथा 'गोल' में किया, ''सभी खिलाड़ी मैच के बाद मिलने वाला 2 पाउंड का भत्ता छोड़ने के लिए राज़ी हो गए ताकि टीम को पैसे की कोई किल्लत न रहे.''

लॉस एंजिल्स बंदरगाह पर अपने जलयान के डेक पर उतरने की तैयारी करते भारतीय खिलाड़ी.

42 दिनों के...\nपिछली सामग्री को संक्षेप में निम्नानुसार किया जा सकता है:
पूरी दुनिया में आई मंदी और वॉल स्ट्रीट क्रैश की वजह से वर्ष 1932 के ओलंपिक खेलों में हॉकी की स्पर्धा में सिर्फ़ तीन टीमों ने भाग लिया था. ये टीमें थीं अमरीका, जापान और भारत.